stanford-oval/wikipedia huggingface dataset:
Painlevén yhtälöt

Painlevén yhtälöt ovat kuudesta toisen kertaluvun differentiaaliyhtälöstä muodostuva joukko. Ne kuvasi ensimmäisenä ranskalainen matemaatikko Paul Painlevé vuosina 1893–1902.
Painlevé luokitteli toisen kertaluvun differentiaaliyhtälöitä löytääkseen niiden ratkaisuna esiintyviä uusia erikoisfunktioita. Luokittelussaan hän päätyi tulokseen, että kaikki polynomikertoimiset toisen kertaluvun differentiaaliyhtälöt voidaan sopivin muunnoksin jakaa viiteenkymmeneen kanoniseen muotoon. Edelleen kävi ilmi, että 44 näistä kanonisista muodoista "redusoituu" siten, että ne voitiin ratkaista käyttämällä silloin tunnettuja erikoisfunktioita. Kuusi yhtälöä jäi siis vaille tunnettua ratkaisua. Niiden ratkaisut tunnetaan nykyisin Painlevén transkendentteinä.
Nämä yhtälöt ovat
I:
II:
III:
IV:
V:
VI:
Yhtälöt I–III julkaisi Painlevé, IV–V hänen oppilaansa B. Gambier ja viimeisen yhtälön Richard Fuchs. Yhtälöistä kolmella ensimmäisellä kaikki singulariteetit ovat liikkuvia, kun kolmella jälkimmäisellä on myös kiinteitä singulariteettejä.
Aiheesta muualla

Painlevé equations (Arkistoitu – Internet Archive) (englanniksi)
Painlevé transcendents MathWorldissa (englanniksi)
Đồng Bằng Sông Hồng

Đồng Bằng Sông Hồng Vietnamin kartalla
Đồng Bằng Sông Hồng (Punaisen joen suisto) on yksi Vietnamin kahdeksasta epävirallisesta suuralueesta. Alue muodostuu kahdeksasta maakunnasta (tinh)  ja kahdesta maakuntatason kaupungista, jotka ovat pääkaupunki Hanoi ja maan kolmanneksi suurin kaupunki Hải Phòng.  Huhtikuussa 2009 alueella oli 18 miljoonaa asukasta.
Suistoalue on noin 120 km pitkä ja 140 km leveä. Punainenjoki eli Sông Hồng tulvii säännöllisesti alueelle, jonka korkeus on tyypillisesti alle kolme metriä, monin paikoin vain noin metrin merenpinnan yläpuolelle. Tulvia on hillitty monilla kanavilla ja penkereilä.
Alue on tiheään asuttua viljavaa riisinviljelyseutua. Siellä tuotetaan puolet koko Vietnamin riisisadosta. Hallitsematon väestönkasvu,  maaperän köyhtyminen ja ajoittaiset tulvat sekä niitä pahentava metsien tuhoaminen läheisiltä kukkuloilta uhkaavat alueen ympäristöä ja elinkeinoja.
Alueella on neljä kansallispuistoa: Ba Vin kansallispuisto vuoristossa 50 km Hanoista, Cát Bàn kansallispuisto Halonginlahdella, maan vanhin suojelualue Cúc Phươngin kansallispuisto sekä Ramsar-kohde Xuân Thủyin kansallispuisto.
Maakunnat

Bắc Ninh
Hà Nam
Hải Dương
Hưng Yên
Nam Định
Ninh Bình
Thái Bình
Vĩnh Phúc
Pavel Astahov

| Pavel Astahov> ven. Павел Алексеевич Астахов |
| --- | --- |
 Pavel Astahov vuonna 2010.
Henkilötiedot
Syntynyt: 8. syyskuuta 1966 (ikä 58)
Kansalaisuus:  Venäjä
Ammatti:  juristi
Titteli:  lapsiasiainvaltuutettu
Muut tiedot
Koulutus: Pittsburghin yliopisto
Seuraaja:  Anna Kuznetsova
Pavel Aleksejevitš Astahov (ven. Павел Алексеевич Астахов, 8. syyskuuta 1966 Moskova) on venäläinen juristi ja Venäjän entinen lapsiasiavaltuutettu. Hänen seuraajansa on Anna Kuznetsova.
Koulutus

Astahov valmistui Dzeržinskin KGB:n korkeakoulusta 1991 ja suoritti maisterin tutkinnon Pittsburghin yliopistossa 2002. Vuonna 2002 hänestä tuli oikeustieteen tohtori (kandidaatin tutkinto) ja venäläisen korkeamman tohtorintutkinnon hän suoritti 2006. Väitöskirjaa on kuitenkin epäilty plagiaatiksi. Toimittaja Sergei Parhomenkon tekstianalyysin perusteella 80 prosenttia tekstistä on kopioitu ilmoittamatta lähdettä.
Ura

Astahov on toiminut asianajajana Moskovassa vuodesta 1991 lähtien. Vuoden 2010 alusta hänet nimitettiin Venäjän federaation presidentin lasten oikeuksien komissaariksi. Hän erosi virasta syyskuussa 2016. Astahov on tullut tunnetuksi kommenteistaan Venäjän Karjalan Säämäjärven veneturmassa hukkuneiden lastenleiriläisten tapauksessa ja Suomessa erityisesti Rantalan huostaanottotapauksen yhteydessä.
Astahovilla on ollut oma tositelevisiosarja, kaksi radio-ohjelmaa, ja hän on julkaissut yleistajuisia kirjoja lakiasioista. Hän on myös julkaissut useita rikosromaaneja.
Suomennetut teokset

Valtaaja.  (Rejder, 2007)  Suomentanut Katja Steinby. Helsinki:  Crime Time, 2013.  ISBN 978-952-289-107-5.
Zachary Fucale

| Zachary Fucale |
| --- | --- |

Henkilötiedot
Syntynyt: 28. toukokuuta 1995 (ikä 29) Laval, QC, Kanada
Kansalaisuus:   Kanada
Jääkiekkoilija
Lempinimi:  Zach
Pelipaikka:  maalivahti
Hanska:  vasen
Pituus:  188 cm
Paino:  85 kg
Seura
Seura:  Hershey Bears
Sarja:  AHL
Aik. seurat:  St. John's IceCaps (AHL)   Laval Rocket (AHL)   Chicago Wolves (AHL)    Washington Capitals (NHL)
NHL-varaus:  36. varaus, 2013 Montréal Canadiens
Zachary Fucale (s. 28. toukokuuta 1995 Laval, Québec, Kanada) on kanadalainen jääkiekkomaalivahti, joka pelaa AHL-joukkue Hershey Bearsissa. The Hockey News -sivuston mukaan Fucalen vahvuuksiin kuuluu kokonaisvaltaisuus, keskittymiskyky ja iso koko. Hänellä on kuitenkin kehitettävää liikkeessä, painossa ja kestävyydessä.
Ura > Seuraura

Fucale syntyi Lavalissa, mutta kasvoi Rosemèressä.[lähde? ] Hän pelasi kauden 2010–2011 Saint-Eustache Vikingsin joukkueessa, jonka jälkeen QMJHL-joukkue Halifax Mooseheads varasi Fucalen 11. pelaajana kesällä 2011. Hän nousi joukkueen ykkösmaalivahdiksi jo tulokaskaudellaan 2011–2012, jonka päätteeksi Fucale palkittiin QMJHL:n vuoden puolustavana tulokkaana Raymond Lagacé Trophylla ja valittiin tulokkaiden tähdistökentälliseen.
Kaudella 2012–2013 Fucale torjui Mooseheadsin QMJHL:n mestaruuteen, President's Cupiin. Hän torjui joukkueelle myös koko CHL:n mestaruuden, Memorial Cupin. Fucale valittiin kauden päätteeksi QMJHL:n ensimmäiseen tähdistökentälliseen, Memorial Cupin tähdistökentälliseen ja kahdesti CHL:n viikon maalivahdiksi (17. helmikuuta ja 7. huhtikuuta 2013). Hän pelasi kauden aikana myös CHL Top Prospects Gamessa.
Montréal Canadiens varasi Fucalen toisella kierroksella 36. pelaajana NHL:n varaustilaisuudessa 2013. Hän oli koko varaustilaisuuden ensimmäisenä varattu maalivahti. Fucale teki saman vuoden syyskuussa Canadiensin kanssa kolmivuotisen tulokassopimuksen. Kaudella 2013–2014 hänellä oli koko QMJHL:n paras päästettyjen maalien keskiarvo (2.26) ja Fucale palkittiin Jacques Plante Memorial Trophylla. Hänet palkittiin myös liigan vuoden persoonana Paul Dumont Trophylla ja valittiin toiseen tähdistökentälliseen. Kesken kauden 2014–2015, joulukuussa 2014 Fucale, Matt Murphy ja kesän 2015 viidennen kierroksen varausvuoro kaupattiin Mooseheadsista Québec Rempartsiin vaihdossa Éric Brassardiin, kesän 2016 ensimmäisen ja kolmannen kierroksen sekä kesän 2018 ensimmäisen ja toisen kierroksen varausvuoroihin. Fucale eteni joukkueen kanssa aina QMJHL:n finaaleihin saakka, mutta mestaruuden vei kuitenkin Rimouski Océanic seitsemännessä finaaliottelussa voitoin 4–3. Remparts sai kuitenkin osallistua Memorial Cupiin turnauksen isäntäjoukkueena.
Kauden 2015–2016 Fucale vietti lähes kokonaan AHL-joukkue St. John's IceCapsissa, jossa hän pelasi tulokaskautensa aikana 42 runkosarjaottelua torjuen yhden nollapelin. Fucale sai joulukuussa 2015 kutsun Canadiensin NHL-vahvuuteen, jolloin IceCapsin suuntaan siirtyi Dustin Tokarski. Fucale ehti pukea Canadiensin paidan muutamaan otteluun, kun samat maalivahdit vaihtoivat osoitetta vain muutamaa päivää myöhemmin.
Ura > Maajoukkueura

| Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Mitalit> Maa:   Kanada.Miesten jääkiekko.Alle 20-v. MM-kilpailut  | Maa:   Kanada> Miesten jääkiekko. |
| --- | --- | --- | --- |
|  Kultaa | Kanada 2015 | jääkiekko |  |
| Ivan Hlinkan muistoturnaus  | Ivan Hlinkan muistoturnaus  | Ivan Hlinkan muistoturnaus  |  |
|  Kultaa | Piešťany 2012 | jääkiekko |  |
Fucale pelasi alle 20-vuotiaiden MM-kilpailuissa vuosina 2014 ja 2015, joista jälkimmäinen turnaus päättyi maailmanmestaruuteen. Hänellä oli myös vuoden 2015 turnauksen paras torjuntaprosentti (93,9 %) ja päästettyjen maalien keskiarvo (1.20). Fucale pelasi myös alle 18-vuotiaiden Ivan Hlinkan muistoturnauksessa vuonna 2012, jolloin hän voitti kultaa. Fucale edusti myös Canada Québecin joukkuetta World U-17 Hockey Challengessa vuonna 2012.
Tilastot > Maajoukkuetilastot

| Vuosi | Turnaus | O | V | H | MIN | PM | NP | PMK | TP% |
| --- | --- | --- | --- | --- | --- | --- | --- | --- | --- |
| 2014 | JMM | 5 | 2 | 2 | 298 | 12 | 0 | 2.42 | 90,2 |
| 2015 | JMM | 5 | 5 | 0 | 300 | 6 | 2 | 1.20 | 93,9 |
Pekkonen

Pekkonen on sukunimi, joka on muun muassa seuraavilla suomalaisilla henkilöillä:
Eero Pekkonen (s. 1954), muusikko ja näyttelijä
Kari Pekkonen (1945–2017), politiikan taustavaikuttaja (SDP), presidentti Tarja Halosen aiempi avopuoliso
Mirella Pekkonen, juontaja
Paavo Pekkonen, muusikko
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Pekkonen”, voi hakea sivunnimihaulla, laajalla sivunnimihaulla tai tekstihaulla.
Årdalin vanha kirkko

| Årdalin vanha kirkko Årdal gamle kyrkje |
| --- | --- |
 Kirkko vuonna 2007.
Sijainti:  Hjelmeland, Norja
Kirkkokunta:  Norjan kirkko
Hiippakunta:  Stavangerin hiippakunta
Rakentamisvuosi:  1619
Materiaali:  puu
Istumapaikkoja:  175
Lisää rakennusartikkeleitaArkkitehtuurin teemasivulla
Infobox OKNimi-testi OK: 
Årdalin vanha kirkko (norj. Årdal gamle kyrkje) on Hjelmelandin kunnassa Norjassa sijaitseva puinen pitkäkirkko vuodelta 1619. Sitä on ajan saatossa laajennettu nykyiseen mittaansa. Kirkon sisustus edustaa renessanssia, ja rakennus onkin suosittu matkailunähtävyys.
Kuvia

Kirkkosali
Aiheesta muualla

Kuvia tai muita tiedostoja aiheesta Årdalin vanha kirkko Wikimedia Commonsissa
Đồng Hới

| Đồng Hới |
| --- | --- |
 Näkymä kaupunkiin.
 Đồng Hới
Valtio:  Vietnam
Alue:  Bắc Trung Bộ
Maakunta:  Quảng Bình
Pinta-ala:  
 – Kokonaispinta-ala:  155,54 km²
Väkiluku (2009):  76 058
 – Väestötiheys:  489 as./km²
Aikavyöhyke:  UTC+7
 
 http://www.donghoi.gov.vn/ 
Infobox OKVirheellinen NIMI-arvo: 
Đồng Hới on Quảng Bìnhin maakunnan pääkaupunki Vietnamin keskiosassa. Kaupungissa on vuoden 2009 väestönlaskennan mukaan 76 058 asukasta ja sen pinta-ala on 155,54 neliökilometriä. Kaupungin asukastiheys on siten 489 asukasta neliökilometrillä.
Phong Nha-Kẻ Bàngin kansallispuisto sijaitsee 50 kilometriä kaupungista pohjoiseen. Đồng Hớin lentoasema sijaitsee 6 kilometriä kaupungin keskustan pohjoispuolella.
Aluejako

Đồng Hới jakautuu kuuteentoista osaan: kymmeneen urbaaniin kaupunginosaan (vietn. phường) ja kuuteen maaseutukuntaan (vietn. xã).[lähde? ]
| No>  | Nimi | Asukasluku | Pinta-ala (km²) |
| --- | --- | --- | --- |
| 1. | Phường Bắc Lý | 13 536 | 10,19 |
| 2. | Phường Bắc Nghĩa | 6 981 | 7,76 |
| 3. | Phường Đồng Mỹ | 2 653 | 0,58 |
| 4. | Phường Đồng Phú | 8 016 | 3,81 |
| 5. | Phường Đồng Sơn | 8 815 | 19,65 |
| 6. | Phường Đức Ninh Đông | 4 726 | 3,13 |
| 7. | Phường Hải Đình | 3 808 | 8,822 |
| 8. | Phường Hải Thành | 4 774 | 2,45 |
| 9. | Phường Nam Lý | 11 579 | 3,9 |
| 10. | Phường Phú Hải | 3 440 | 3,06 |
| 11. | Xã Bảo Ninh | 8 538 | 16,3 |
| 12. | Xã Đức Ninh | 7 526 | 5,21 |
| 13. | Xã Lộc Ninh | 8 407 | 13,4 |
| 14. | Xã Nghĩa Ninh | 4 508 | 16,22 |
| 15. | Xã Quang Phú | 3 106 | 3,23 |
| 16. | Xã Thuận Đức | 3 738 | 45,28 |
Aiheesta muualla

Kuvia tai muita tiedostoja aiheesta Đồng Hới Wikimedia Commonsissa
Kaupungin kotisivut (Arkistoitu – Internet Archive)
Palkinsalmi

Palkinsalmi kartalla
Palkinsalmi on meren salmi Intian ja Sri Lankan välillä. Salmi yhdistää etelässä sijaitsevan Mannarinlahden pohjoisen Bengalinlahteen. Salmi on 64–137 kilometriä leveä, ja se on nimetty Robert Palkin mukaan.
Otto Palmgren

Otto Emil Johannes Palmgren (15. heinäkuuta 1919 Turku – 29. lokakuuta 1967 Helsinki) oli suomalainen röntgenlääkäri, joka tunnettiin myös taitavana säveltäjänä. Hänen tunnetuin sävelmänsä on Mauno Kuusiston ja Georg Otsin 1960-luvun vaihteessa suomeksikin tunnetuksi tekemä ”Spegling” eli Reino Helismaan sanoin ”Heijastus”. Alkuperäisen ruotsinkielisen tekstin siihen teki runoilija Jarl Hemmer. Kappaleesta on tehty kymmeniä muitakin levytyksiä suomeksi ja ruotsiksi.
Otto Palmgren tuli ylioppilaaksi 1937 ja valmistui lääketieteen lisensiaatiksi 1951. Hän erikoistui röntgenhoitoon ja valmistui alan erikoislääkäriksi 1957. Hän toimi Hangon kaupunginsairaalan röntgenlääkärinä 1953–1955, Helsingin yleisen sairaalan röntgenapulaislääkärinä 1953–1957, sitten ensimmäisen sisätautiosaston ja Auroran sairaalan röntgenapulaislääkärinä. Vuosina 1959–1962 Palmgren toimi pääesikunnan lääkintäosaston toimistoesiupseerina, kunnes hän siirtyi Koskelan sairaskodin röntgenlääkäriksi. Palmgren kuoli 48-vuotiaana lokakuussa 1967.
Zogu I

| Zogu I |
| --- | --- |
 Zogu I vuonna 1939.
Albanian kuningas
Valtakausi:  1. syyskuuta 1928 – 7. huhtikuuta 1939
Seuraaja:  Leka Zogu (maanpaossa)
Albanian presidentti
Valtakausi:  31. tammikuuta 1925 – 1. syyskuuta 1928
Albanian pääministeri
Valtakausi:  26. joulukuuta 1922 – 25. helmikuuta 1924
Edeltäjä:  Xhafer bej Ypi
Seuraaja:  Shefqet Vërlaci
Valtakausi:  6. tammikuuta 1925 – 1. syyskuuta 1928]
Edeltäjä:  Ilias Vrioni
Seuraaja:  Kostaq Kotta

Syntynyt:  8. lokakuuta 1895 Burgajetin linna, Matin alue, Albania
Kuollut:  9. huhtikuuta 1961 (65 vuotta) Suresnes, Ranska
Puoliso:  Geraldine Apponyi de Nagy-Apponyi
Lapset:  Leka Zogu
Suku:  Zogu
Isä:  Xhemal Pasha Zogu
Äiti:  Sadije Toptani
Uskonto:  sunnalaisuus
Nimikirjoitus:  
Zogu I (Zog)  Skanderbeg III  (ennen kruunausta Ahmed Zogu, alkuperäiseltä nimeltään  Ahmet Muhtar Bej Zogolli; 8. lokakuuta 1895 – 9. huhtikuuta 1961) oli Albanian pääministeri vuosina 1922–1924, presidentti 1925–1928 ja maan ensimmäinen (ja ainoa) kuningas 1928–1939 (nimellisesti vuoteen 1946). Lukuisten poliittisten vastustajien, verikostotradition sekä omatoimisten ylennysten vuoksi Zogu I keräsi uransa aikana suuren joukon vihamiehiä. Häntä vastaan tehtiinkin ainakin 55 epäonnistunutta murhayritystä.
Varhaiset vaiheet

Ahmet Muhtar Bej Zogolli syntyi Burgajetin linnassa Xhemal pašša Zogun ja Sadijé Toptanin poikana. Hän kuului kuninkaalliseen Skanderbegin sukuun, joka hallitsi Matin kaupunkia.
Vuonna 1911 Zogusta tuli 16-vuotiaana Matin perinnöllinen kuvernööri ja Ghegin klaanin päällikkö. Häntä pidettiin vankina Wienissä ja Roomassa 1917–1919.
Zogu I vallassa

Zogu sai ministerin asemia Albanian hallituksessa vuodesta 1920 alkaen. Hän tuki etelän feodaaliomistajia (turkiksi: bey), aatelia, kauppiaita, teollisuusmiehiä ja intellektuelleja. Zogusta tuli reformistipuolueen johtaja ja myöhemmin pääministeri tasavaltalaisessa hallituksessa. Vuonna 1923 häntä ammuttiin parlamentissa. Hän toimi sisäministerinä, sotaministerinä ja armeijan ylipäällikkönä.
Zogun puolue voitti vaalit alkuvuodesta 1924. Zogu kuitenkin jäi sivuun skandaalin vuoksi ja haavoituttuaan murhayrityksessä ja pääministeriksi tuli Vërlaci. Oppositio vetäytyi parlamentista kun nuorisoliikkeen johtaja Avni Rustemi murhattiin kadulla parlamentin edessä. Teosta syytettiin Zogun Matinin heimolaisia. Tyytymättömyys kasvoi ja heinäkuussa 1924 maatyöläisten tukema kapina valtasi Tiranan. Pääministeriksi asetettiin Fan S. Noli. Zogu pakeni Jugoslaviaan. Tätä on myöhemmin nimitetty ensimmäiseksi porvarillis-demokraattiseksi vallankumoukseksi. Joulukuussa Zogun Jugoslavian tukema armeija hyökkäsi Albaniaan, valtasi pääkaupungin jouluaattona ja Noli pakeni hallituksineen Italiaan.
Zogu valittiin uuden tasavallan presidentiksi 21. tammikuuta 1925. Zogun hallitus oli eurooppalaistyylinen, vaikka suurin osa Albaniasta oli maaorjuutta harjoittavien bey'ien alaisuudessa. Zogun pääliittolainen oli Italia, joka rahoitti hallitusta. Zogun presidenttiyden aikana maaorjuutta purettiin, ja Albania alkoi muodostua valtiona ensi kertaa sitten 1400-luvun. Islaminuskoisen Zogun uudistuksissa kiellettiin huivit, julmuus eläimiä kohtaan sekä islamilaisen lainsäädännön kumoaminen mallina Kemal Atatürkin Turkki.
Zogu kruunasi itsensä kuningas Zogu (Zog) I:ksi 1. syyskuuta 1928 ja julisti perustuslaillisen monarkian Italian tapaan (mukaan lukien vahva poliisi). Hän otti käyttöön zogistien tervehdyksen (käsi sydämen päällä kämmen ulospäin) ja julistautui kuningas Gjergj Kastriot Skanderbegin (k. 1468) seuraajaksi. Zogu keräsi kultaa ja jalokiviä, jotka takasivat Albanian valuutan arvon. Hänen hovinsa kulut veivät kaksi prosenttia valtion budjetista. Zogu nimitti myös itsensä Albanian armeijan marsalkaksi.
Zogu I:n hallinto toi myös vakautta Albaniaan ja kuningas organisoi kansan koulutuksen. Taloudellinen riippuvuus Italiasta suureni kun Benito Mussolini laajensi vaikutusvaltaansa Balkanilla ja alkoi hallita Albanian taloutta ja armeijaa. 1930-luvun talouslaman myötä maa ajautui lähes kokonaan riippuvaiseksi Italiasta.
Zogu I oli uskonnoltaan sunnimuslimi. Huhtikuussa 1938 hän nai kreivitär Geraldine Apponyi de Nagy-Apponyin, yhdysvaltalais-unkarilaisen katolisen. Heidän ainoa lapsensa Leka Zogu syntyi 5. huhtikuuta 1939.
Maanpako

Italian joukot valtasivat Albanian 7. huhtikuuta 1939, ja Mussolini julisti Albanian Italian protektoraatiksi Viktor Emanuel III:n alaisuudessa. Zogu I otti mukaansa kansallispankista kullan ja pakeni Egyptiin ja sieltä edelleen Englantiin. Egyptissä kuningas Faruk otti Zogun vastaan. Englannissa Zogu asui Ritz Hotel Londonissa, Lontoossa, Sunninghillissä ja Friethissä henkivartijoineen.
Toisen maailmansodan aikana kuningasmielisen Albanian vastarinta oli tehotonta, ja se liittyi myöhemmin kommunistipartisaaneihin, entisiin maaorjiin, joita johtivat Jugoslavian militantit. Suurin osa Albanian hallinnosta teki yhteistyötä Italian ja Saksan kanssa. Sodan jälkeen köyhät ottivat vallan Jugoslavian tuella.
Zogu I yritti vaatia Albanian kruunua maasta, joka oli jäänyt kommunistiblokkiin ja Enver Hoxhan stalinistihallinnon alaisuuteen. Zogu I luopui virallisesti kruunusta 2. tammikuuta 1946, mutta piti vaatimuksensa siihen.
Vuonna 1951 Zogu osti Muttontownista, Long Islandilta, suuren kartanon ja maa-alueen, Knollwoodin kiinteistön. Kauppahinta oli 102 800 dollaria. Huhujen mukaan Zogu maksoi kartanon timanteilla ja rubiineilla. Knollwoodin kiinteistö on 60-huoneinen kartano, joka muutettiin linnaksi. Leka ei koskaan asunut siellä, vaan hän myi sen vuonna 1955. Sen jälkeen se on ollut tyhjillään  ja sitä vandalisoitiin ja osa siitä on romahtanut.
Zogu muutti Yhdysvaltoihin, mutta maahanmuuttoviranomaiset eivät hyväksyneet Zogun 115-jäsenisen kuninkaallisen hovin muuttoa. Hän yritti lahjoa tuloksetta Yhdysvaltain senaatin virkamiehiä.
Zogu muutti vihdoin Ranskaan. Hänen palvelijansa olivat lähteneet ja Zogu jäi yksin. Hän osti huvilan Ranskan Rivieralta ja vietti mukavaa elämää. Zogu kuoli sairaalassa Suresnesissä, Pariisissa 9. huhtikuuta 1961. Kuningatar Geraldine kuoli 2002.
Aiheesta muualla

Kuvia tai muita tiedostoja aiheesta Zogu I Wikimedia Commonsissa
Irja Spira : Miksi albanialaiset ovat saaneet tarpeeksi kuninkaastaan, Helsingin Sanomat, 01.09.1935, nro 234, s. 34, Kansalliskirjaston digitaaliset aineistot
Zogu I:n palatsi Durrësissa
.dk

.dk on Tanskan Internet-maatunnus, jonka rekisteröinnistä vastaa DK Hostmaster ja sponsoroi Dansk Internet Forum. Rekisteröintirajoituksia ei ole. Tunnuksissa sallitaan erikoismerkit æ, ø, å, ö, ä, ü, ja é. Tunnus otettiin käyttöön 1987.
Aiheesta muualla

IANA .dk whois
Internet-maatunnukset
| --- | --- |
Aktiiviset:   .ac  .ad  .ae  .af  .ag  .ai  .al  .am  .ao  .aq  .ar  .as  .at  .au  .aw  .ax  .az  .ba  .bb  .bd  .be  .bf  .bg  .bh  .bi  .bj  .bm  .bn  .bo  .br  .bs  .bt  .bw  .by  .bz  .ca  .cc  .cd  .cf  .cg  .ch  .ci  .ck  .cl  .cm  .cn  .co  .cr  .cu  .cv  .cx  .cy  .cz  .de  .dj  .dk  .dm  .do  .dz  .ec  .ee  .eg  .er  .es  .et  .eu  .fi  .fj  .fk  .fm  .fo  .fr  .ga  .gd  .ge  .gf  .gg  .gh  .gi  .gl  .gm  .gn  .gp  .gq  .gr  .gs  .gt  .gu  .gw  .gy  .hk  .hm  .hn  .hr  .ht  .hu  .id  .ie  .il  .im  .in  .io  .iq  .ir  .is  .it  .je  .jm  .jo  .jp  .ke  .kg  .kh  .ki  .km  .kn  .kp  .kr  .kw  .ky  .kz  .la  .lb  .lc  .li  .lk  .lr  .ls  .lt  .lu  .lv  .ly  .ma  .mc  .md  .mg  .mh  .mk  .ml  .mm  .mn  .mo  .mp  .mq  .mr  .ms  .mt  .mu  .mv  .mw  .mx  .my  .mz  .na  .nc  .ne  .nf  .ng  .ni  .nl  .no  .np  .nr  .nu  .nz  .om  .pa  .pe  .pf  .pg  .ph  .pk  .pl  .pm  .pn  .pr  .ps  .pt  .pw  .py  .qa  .re  .ro  .ru  .rw  .sa  .sb  .sc  .sd  .se  .sg  .sh  .si  .sk  .sl  .sm  .sn  .sr  .st  .sv  .sy  .sz  .tc  .td  .tf  .tg  .th  .tj  .tk  .tl  .tm  .tn  .to  .tr  .tt  .tv  .tw  .tz  .ua  .ug  .uk  .us  .uy  .uz  .va  .vc  .ve  .vg  .vi  .vn  .vu  .wf  .ws  .ye  .yt  .za  .zm  .zw  .рф
Varatut/osoittamattomat:   .eh  .me  .rs  .um 
Varatut/käyttämättömät:   .bv  .gb  .sj  .so 
Poistumassa:   .su 
Poistetut:   .an  .bu  .cs  .dd  .nato  .tp  .yu  .zr 
Katso myös:  Ylätason verkkotunnukset ja Luettelo Internetin maatunnuksista
Oulun Koulun Kohinaa

| Oulun Koulun Kohinaa |
| --- | --- |
Julkaisija:  Oulun opettajien ammattiyhdistys
Perustettu:  1957
Päätoimittaja:  Riina Kuuselma
Kotikunta:  Oulu
Kotimaa:  Suomi
Sivukoko:  A4
Ilmestymistiheys:  kerran vuodessa
Aiheesta muualla
www.edu.ouka.fi/kohina
Oulun Koulun Kohinaa on keväisin julkaistava Oulun kaupungin ala-asteiden oppilaiden juttuja ja kuvia sisältävä lehti. Suurin osa lehden myynnistä saaduista tuloista jaetaan stipendeinä oppilaille.
Lehden perustaminen

Lehti ilmestyi ensimmäisen kerran keväällä 1957, Oulun kaupungin kansakoulujen opettajista kootun valiokunnan toimittamana. Tarkoituksena oli jakaa tietoa kaupungin asukkaille kouluasioista sekä oppilaiden että opettajien näkökulmasta. Valiokunnan puheenjohtajana toimi Martti Niemelä. Toinen lehden perustamiseen vaikuttanut henkilö oli Veikko Kerola, joka perusteli julkaisua Helsingissä ilmestyvällä vastaavalla Kevätpörriäinen-lehdellä. Oulun opettajien ammattiyhdistys, jolle Niemelä esitti tämän ajatuksen, hylkäsi kuitenkin sen. Kun lehti muutamaa vuotta myöhemmin vakiinnutti asemansa, Oulun opettajien ammattiyhdistys otti sen julkaistavakseen.
Opettajavaliokunta julkaisi ensimmäisen lehden, päätoimittaja oli opettaja Sirkka-Liisa Hanski. Lehden nimeksi kaavailtiin Potnapekkaa, josta tuli paljon myöhemmin Oulussa kesäisin liikennöivän katujunan nimi. Oulun Koulun Kohinaa –nimen katsottiin kuitenkin kuvaavan hyvin koulujen, koululaisten ja opettajien elämää.
Lehden ensimmäinen numero oli mustavalkoinen. Kuvituksesta vastasi opettaja Pertti Visapää ja toimituskunnassa olivat opettajat Lea Alatulkkila, Tyyne Huittinen, Pirkko Kerhola, Julia Korolainen, Aili Kukkonen, Aura Lampi, Eljas Niskanen, Selma Saari ja Maire Tirronen
Poimintoja jutuista

Oulun Koulun Kohinaa on sisältänyt lehden perustamisen yhteydessä sovitun linjan mukaisesti myös asiatietoa koulusta. Vuonna 1958 lehdessä kerrotaan mm. Hintan vastavalmistuneesta kansakoulusta, vuonna 1960 Nokelan koulusta ja 1961 Korvensuoran koulusta. Kansanedustaja, toimitusjohtaja Otto Karhin kirjoitus ”Kiintopiste elämään” julkaistiin vuonna 1959. Viisi vuotta myöhemmin eli 1964 lehdessä taas oli FL Lea-Hannele Nisosen laaja kirjoitus ”Yhtenäiskoulu – tulevaisuuden koulu” ja 1967 FL Erkki Viljasen juttu ”Peruskoulu syntyy”.
Lehden pääosan ovat kuitenkin aina muodostaneet oppilaiden omat kirjoitukset ja piirustukset. Oppilaiden tekstit päätettiin ensimmäisestä numerosta lähtien julkaista sellaisenaan, ts. ilman kieliasukorjauksia. Esimerkki ensimmäisen numeron jutusta on Koskelan koulun V-luokan oppilaan Pentti Sotkasiiran teksti ”Mieliharrastukseni”, jossa hän kertoo valokuvauksesta. 1970-luvulla lehdessä julkaistiin paljon lyhyitä juttuja, vitsejä ja piirustuksia. Esimerkiksi sopii hyvin seuraava vuonna 1977 julkaistu 2B-luokan Ruut Remeksen juttu: ”Tasapaksu. Meidän opettaja on kauhean kiva. Hän on ihan tasapaksu eikä hänestä puutu mitään”. Myöhemmin lehteä ovat leimanneet juttujen ryhmittely koulujen mukaan, moniväriset kuvat ja myös ilmoittajien mainokset.
Vuosi 1971 oli ainoa, jolloin lehteä ei ilmestynyt. Lehdestä on olemassa myös verkkoversio VerkkoKohina vuodesta 1998 lähtien.  Vuosien 1957-1997 lehdistä VerkkoKohinan sivulle on talletettu kansikuvat.